
Dette projekt er finansieret med støtte fra Europa-Kommissionen. Denne publikation forpligter kun forfatteren, og Kommissionen kan ikke drages til ansvar for brug af oplysningerne heri.
Risikovurdering 1
Indhold: 

Arbejdssituation med forskellige arbejdsmiljørelaterede problemstillinger i samme film.

Lærerinstruktion første del:

Denne undervisningssituation er baseret på, at eleverne ser en film, hvor de skal udpege, alle de arbejdsmiljørelaterede problemstillinger som de observerer, imens de ser filmen. - Det kan være nødvendigt at vise filmen to (eller flere) gange, således at eleverne får mulighed for både at se filmen og tilstrækkelig tid til at skrive deres observationer.
Lektionsplan
Handout: Eleverne har et stykke tomt papir og et skriveredskab

Instruktionen til eleverne lyder: ”Noter jeres observationer som har noget med arbejdsmiljørelaterede problemstillinger at gøre”. 

Eleverne ser filmen - https://youtu.be/Y61DwvwMHiQ.

 Link til videoen
I forlængelse af filmfremvisningen får eleverne mulighed for at byde ind med deres observationer - disse kan eventuelt skrives på tavlen i lokalet.

Kort pause - forberedelse til struktureret gennemgang af de arbejdsmiljørelaterede problemstillinger.

Lærerinstruktion anden del:

Denne undervisningssituation er baseret på, at eleverne ser den samme film igen, men nu i en udgave hvor de arbejdsmiljørelaterede problemstillinger er markeret med en rød cirkel, efterhånden som de fremgår af filmen. - Hver gang der fremkommer en rød cirkel på filmen, så standset filmen. - Det er nu muligt at gå i dialog med eleverne om netop den viste problemstilling, herunder om de selv var i stand til at observere problemstillingen - (kontroller evt. på tavlen).

Eleverne ser filmen med rød cirkel funktion - https://youtu.be/63AUhUJSigs.

 Link til videoen
De arbejdsmiljørelaterede problemstillinger i ”Risikovurdering 1” der skal bearbejdes/gennemgås i klasserummet er:

· Roderi på arbejdspladsen

· Værnemidler til øjne og ører 

· Roderi på filebænken/arbejdsstedet

· Brandbare væsker (tændvæske, rensemidler m.m.) på arbejdspladsen 

· Brandbare materialer (pap, papir m.m.) på arbejdspladsen

· Brug af tekniske hjælpemidler (vinkelsliber) uden personlige værnemidler (handsker)

· Brug af tekniske hjælpemidler (vinkelsliber) uden personlige værnemidler (beskyttelsesbriller)

· Brug af tekniske hjælpemidler (vinkelsliber) uden personlige værnemidler (høreværn)

· Teknisk hjælpemiddel (vinkelsliber) uden skærm og håndtag

Læreren har mulighed for at supplere undervisningen med praktiske eksempler på personlige værnemidler, tekniske hjælpemidler og meget andet, som kan understøtte budskabet i undervisningssituationen.

